Visjoner, miljø og tannpuss
Authors: Aksnes Kristin 
Published: September 2022

FNs hovedforsamling vedtok i 2011 resolusjonen «Political Declaration on the Prevention and Control of Noncommunicable Diseases (NCDs)». Her stadfestes det at ikke-smittsomme sykdommer som kreft, kardiovaskulære sykdommer, diabetes og kroniske lungesykdommer utgjør en trussel mot global utvikling, og at de har felles risikofaktorer. Disse faktorene er tobakk, usunt kosthold generelt og sukker spesielt, fysisk inaktivitet og overforbruk av alkohol. Tannsykdommer fikk også plass i denne FN-deklarasonen. Selikowitz har arbeidet videre med å utdype den orale helsens rolle. FDIs dokument skal være et rådgivende dokument overfor verdens nasjonale tannlegeforeninger, og FDI ønsker med dette å spille en ledende rolle når det gjelder den nåværende og fremtidige helseagenda.

1. That the dental profession, because of the shared risk factors with other NCDs, is committed to contributing its longstanding experience in prevention and its ever-increasing potential in early NCD diagnosis;

2. That the dental profession is in a unique position to support national NCD policy and strategy. In industrialized countries, its access to `healthy'' patients during regular check-ups is an opportunity to raise their awareness over risk behaviour and thereby increase prevention;

3. That, where resources are scarce, dentists are willing to combine their force with primary care providers and teachers in prevention strategies. The focus should be on achieving the objectives of the Millennium Development Goals: access to health care facilities, including oral care;

4. That (a) there is a close and proven link between oral health, in particular periodontal disease, and the major NCDs, and (b) that science is pointing to oral disease as being an NCD risk factor in and of itself.

Fagprogrammet var interessant og variert og bar preg av at mange forelesere var fra USA og Europa. Sekvensene var godt tverrfaglig sammensatt med mange interessante innfallsvinkler fra generell medisin. Spesielt interessant var en sekvens hvor det fra fire forskjellige fagområder skulle oppsummeres hva som hadde skjedd det siste året både i forhold til forskningsresultater, nye teknikker og behandlingsfilosofi.

Erfaringer fra tidligere FDI kongresser har vært noe blandet i forhold til selve nytteverdien i fagprogrammet for oss som er på utkikk etter nye foredragsholdere. Ofte har det vært preget av lokale forhold med fokus på det som opptar den verdensdelen vi er i. Det var derfor ikke overraskende at mye av fagprogrammet dreide seg om periodontitt, men med all den vestlige innflytelse som har vært i Hong Kong ble det en positiv overraskelse. Når vi vet at sentrale personer som Niklaus Lang har hatt mulighet til å påvirke utformingen av fagprogrammet ble det faktisk vanskelig å velge temaer enkelte ganger. Hovedinntrykket av foreleserne var at de ikke tradisjonelt var «honoured» personer som var i ferd med å avslutte sin karriere, her var det mange topp forelesere som ga inspirasjon i forhold til valg av tema, sammensetning av sekvenser og som jeg håper vi får se mer til i Norge.

Øyvind Asmyhr, utdanningssjef, NTF

· Hong Kong er et av verdens mest populære turistmål. Byen er fremdeles et stort handelssentrum og er mest kjent for havnen, shopping, uteliv, en førsteklasses infrastruktur, et godt kjøkken og vakker natur noen minutter utenfor byen

· Byen er et av verdens tettest befolkede områder, med over sju millioner innbyggere på 1100 km2, hvorav bare en fjerdedel av arealet er bebygget, resten er naturområder. Det satses stort på økologiske og bærekraftige løsninger. Byen har en av verdens høyeste levealdre: 79,2 år for menn, 84,8 år for kvinner. Hovedinntektene er internasjonal handel.

· Hong Kong var britisk kronkoloni fra 1898 til 1997. Byen er nå en spesiell administrativ region i Folkerepublikken Kina, som har rett til å opprettholde sitt styresett og kapitalistiske økonomi i minst femti år etter overtakelsen. Beijing-regjeringen forsøker stadig å redusere selvstyret, noe som fører til massive protester og demonstrasjoner.